Πραγματικά δεν θα μπορούσαμε να έχουμε κάνει καλύτερη επιλογή! Από την πρώτη στιγμή που φτάσαμε διαπιστώσαμε την αγάπη και την φροντίδα της Κυρίας Δήμητρας για τον χώρο της: όμορφα διακοσμημένος, πολύ καθαρός και με όλα τα απαραίτητα που θα μπορούσαμε να χρειαστούμε και να διευκολύνουν της παραμονής μας. Φυσικά δεν θα μπορούσαμε να αφήσουμε ασχολίαστη την τοποθεσία: Στην καρδιά της χώρας, που ήταν εξαιρετικά βολικό καθώς διευκόλυνε τις μετακινήσεις μας, ενώ η θέα από το μπαλκόνι μας ήταν απερίγραπτη. Πολύ θετικό, επίσης, ότι μπροστά μας βρισκόταν ο Πέρα Γιαλός στον οποίο πηγαίναμε για μια τελευταία βουτιά. Σας ευχαριστούμε πολύ για όλα, η φιλοξενία σας, όπως και η Αστυπάλαια, θα μας μείνουν αξέχαστα!